PIIBLIKOHVIK
Tere tulemast taas Piiblikohvikusse!
Täna räägime abielust, paarisuhtest ja sellest,
kuidas vajalikku abi leida ning millised on väljakutsed.
Minu külalisteks on kaks eksperti,
kel selja taga pikk abielunõustamiskarjäär.
- Paula ja Heikki Ranssi, tere tulemast saatesse!
Paula, oled olnud toimetaja ja juhid viimastel aastatel peretööd.
Heikki, oled olnud peatoimetaja ja osaled nüüd nõustamistöös.
Olete tegelenud 37 aastat abielunõustamisega.
Teie oma abielu on kestnud 40 aastat.
Mis on 37 aasta jooksul paarisuhte tugevdamise töös muutunud?
Mis on selles keskkonnas muutunud?
- Elatustase on tõusnud. Inimesed on üksteisele sarnasemad,
arenenud on kõneosavus ja eneseväljendusoskus,
osatakse sõnastada ootusi ja teatakse täpselt, mida tahetakse.
See on tänapäeval väga selge.
Inimesed oskavad endast rääkida ja paremini vestelda.
Tahetakse parimat ja osatakse seda otsida.
- Inimesed on täna nõudlikumad.
Nad vajavad 'täis värki'.
Nad on tihti väga haritud ja harjunud saama infot.
- Meie töö alguses, 60.-70. aastail, koliti massiliselt maalt linna.
Inimesed olid kui maast lahti rebitud ja veidi masendunud,
kuid seda sõna tol ajal ei kasutatud.
Nad olid ehmunud ja valmis rahulduma millega tahes,
et suhet omada.
- Kust saad oma tööks tuge, Heikki?
Kust saab inimene abi oma abielu eest hoolitsemiseks?
Kas kuskilt saab tuge?
Filmid on täis truudusetust, lahutusi ja muud.
Sama elu käib ka meie ümber.
Kuhu võib minna? Kust lehest leiab tuge?
- Üllatuslikult, lehtedest leiab tõepoolest häid nõuandeid.
Räägitakse samadest asjadest, mida meiegi õpetame.
Oleme märganud, et algaastail ei tundunud probleemid
nii suured kui tänapäeval.
Inimesed võivad olla täna avatumad, kuid meile näib,
et probleemid on kasvanud.
- Püüti head välist muljet jätta. Oldi just maalt linna kolitud.
Kõik oli uus ja sisemine valu oli väga suur.
Inimestel oli ka visadust abielu iga hinna eest alal hoida.
Nüüdseks on see muutunud.
- Probleemid on suuremad, kuid nõudmiste tase samuti kõrgem.
See on keeruline võrrand.
- Oleme pidanud tegelema ka masenduse ja meeleolulangusega
ehk üksikisiku hingehoiuga.
Meie pikematel üritustel on hingehoiupaarid,
kes annavad vastavat nõu.
- Hingehoid on hea, kuid juhtumid, kus me ei saa aidata,
juhatame professionaalide juurde.
Abi saab ka eakaaslastest tugiisikutelt.
Abielupaarid näevad paare, kes on samas olukorras,
kellel on sama saatus - on võimalusi samastumiseks.
See virgutab ja aitab ning ehitab ka oma abielu
nii meil kui ka teistel.
- Kõik ei tunne teie NMKÜY abielunõustamistööd.
Rääkige lühidalt, milles see seisneb.
- Meie töö lähtepunktiks on suviti korraldatav abielulaager,
kus lastel on oma laager.
Kaks korda päevas toimuvad abieluteemalised loengud,
millele järgneb alati rühmatöö, kus on kõige rohkem 8 inimest
ja arutelu juhatab koolitatud abielupaar.
Laager kestab terve nädala, seal tegeletakse ka liikumisega,
nii lastele kui täiskasvanuile.
HNMKY motoks on: vaim, hing ja ihu.
Õpetus põhineb kristlikul maailmavaatel.
Pärast laagrit on järelüritused, rühmajuhtidele ja lektoritele
koolitust ning toimub ka vabas vormis kohtumisi,
kui inimesed sõbrunevad.
- Soovi korral leiame eakaaslastest tugiisikud paaridele,
kes tunnevad, et laager on algus ja nad vajavad tuge ka edaspidi.
- Kas see on teine abielupaar, kes nende lähedal elab?
- Jah, nad kohtuvad kord nädalas või üle nädala.
- Moodustame abielupaaridele ja peredele ka klubisid,
väga tähtis on ka kohalik kogudus.
Juhatame kõiki inimesi oma kogudusse.
Et tänapäeva segasel ajal toime tulla
on toetus vältimatu -
jumalateenistus, piiblitund või pereõhtud.
Vajalik on kodukogudus.
- Kas suvelaagrisse võivad tulla kõik soovi avaldavad abielupaarid?
- Jah. Me ei nõua, et nad oleksid aktiivsed kristlased.
Igaüks võib tulla. See on väga hea kohtumispaik.
Sinna saabub ilmalikke paare, kellele kristlus on täiesti võõras.
On naljakas, kui nad esimesel päeval ütlevad:
Heldeke, kuhu ma küll olen tulnud?
- Nad küsivad: Kuhu mind küll TOODI?
Tavaliselt veab naine oma mehe kohale.
- Kas hiljem kogemus muutub?
- Jah. Nad näevad, et rühmas lauldakse üsna reipaid laule
ja nad arvavad, et kannatavad selle ära.
Nädala lõpuks on nad nii heldinud, et paljud tulevad seal usule.
- Ekraanil näeb telefoninumbrit, kuhu helistades saab lisainfot.
Tahan naasta abielu väljakutsete teema juurde.
Kas need on muutunud?
Millised on põhiküsimused, millega kõik abielupaarid kohtuvad
ja mida lahendamata võivad asjad halvasti lõppeda?
Kas need on aastatega muutunud?
- Ei. Nende tajumine aga küll. Selles osas on inimesed targemad.
Nad oskavad ennast kuulata: "Ma olen kriisis. Mul on halb."
Nad leiavad sõnad ja hakkavad abi otsima.
Abieluetapid ei ole muutunud.
- Mis on kõige tüüpilisem probleem?
- Usaldus. Kas sind võib usaldada?
Kas ma huvitan sind? Kas ma kõlban sulle?
- Kas usaldus tähendab seda, et ollakse teineteisele truud?
- Ei. See on palju laiem.
Usaldusväärsus on see, kas kaasa toob lapsed ära,
kas ta käib poes, on tal meeles kõike osta.
- Kas maksab kõik arved?
- Usaldusküsimus on ka, kas teine räägib kõike.
Ei taheta jääda välja teisele tähtsast teemast,
tahetakse, et seda jagataks.
- See on väga individuaalne. Igal paaril on oma kogemus.
Mõned mehed ütlevad, et keegi pole neile kunagi öelnud,
et naised vajavad hellust või neile on vahel vaja kinke teha
või et neid puudutataks
või arvestataks nendega mingi asja lahendamisel.
Olen olnud rumal, et pole seda märganud.
Kui talle seda kõike räägitakse, avaneb otsekui uus maailm.
- Kas sellele laagrites rõhutaksegi?
- Jah. Seal kuuleb pidevalt hädakisa: Oleks ma seda 30 aasta eest teadnud.
Laagrinädalal tundub nagu oleks elu raisku läinud -
paarid on nii paljus teineteisest mööda läinud.
Kui oleks teadnud, oleks teinud.
Keegi pole õelusest pime olnud.
- Vajadusteteemaline loeng on olnud paljudele väga oluline.
Muutunud on ka südametunnistuse haavad.
Neist saadakse tihti laagris teadlikuks.
Mingit probleemi põhjustab see, et solvume väga kergesti.
- Muutunud on ka see, et varem oli kõik abikaasa süü.
Nüüd on uus rõhuasetus: mida mina olen abiellu toonud?
Kõik, mis minuga on lapsena ja koolieas juhtunud.
Inimesed on hakanud mõistma, et see kuulub paketti,
mille nemad abiellu kaasa tõid ja kõik ei ole abikaasa süü.
Probleemiks on abielu töölesaamine.
- Olete korranud mõtet, et inimesed mõistavad
oma olukorda paremini.
Kas see on aidanud? Abielude arv pole ju langenud.
- Kas mõtled, et info on hoopis valu juurde lisanud?
- Kas parem arusaamine, millest te räägite, aitab?
- See aitab vajaduste puhul. Mees vajab austust ja naine ei tea.
Teadmine aitab praktilistes asjades.
Kui aga sisemiselt on midagi katki, on paranemisprotsess väga pikk.
Sellest räägitakse nii televisioonis, raadios kui lehtedes.
See on ühiskonna teadvusse tõusnud.
- Inimesed teavad küsimust, kuid ei leia sobivat vastust.
Siin aitab abielulaagris pakutav samaealiste tugiisikute töö,
sest kõik ei suuda istuda tunde ja aastaid terapeudi diivanil.
Kui seal üksi käid, ei kuule kaasa, millega seal tegeletakse.
Meie juures ollakse paarina ja kui üks räägib, siis teine kuulab.
Kuulmine, et tugipaar on sama kogenud, lohutab
ja avab tundekanalid. Selles ongi töö saladus.
Kõik oleks juba lahendatud,
kui lahendus leiduks vaid paarisuhteraamatutest.
- Tõeline paranemine toimub siiski tugiisikute abil.
Mainiksin ka kristluse osa. Meie meelest on põhisaladus selles.
- Kuidas kristlus aitab?
- Lühidalt: palvetame nende eest, õnnistame neid
ja jätame nad Jumala hoolde.
- Meie teeme sellist eeltööd.
Kõigil paaridel on mingi Achilleuse kanna taoline probleem,
millega nad ei saa hakkama oma tarkuse ja jõu
ega ka teraapiaga. Abielu lihtsalt ei suju.
Siis ei aita muu, kui palve.
Palvetame probleemi pärast koos.
Me ei sunni usku peale ega jutlusta,
kuid pakume seda võimalust.
See avab tihti tee veelgi sügavama teadlikkuse juurde.
- Nii et eestpalve ja kokkulepitud protsess koos? - Jah.
- Kui inimesed on nõudlikumad, kas neile nõudmistele
leidub ka abi ja vastuseid või tekib olukord,
kus ootused on utopistlikud?
- Tavaliselt saavad nõudmised otsa.
See on vaid üks suhtlusvorme - "Mina nõuan. Mina tean."
Kui inimeses aga kasvab tundevalu, lõppevad küsimused
ja selline lähenemisviis.
Jääb üle vaid: Issand, aita! ja algab kuulamisetapp.
Samale asjale lähenetakse uuest vaatenurgast.
Nüüd võetakse abi vastu.
- Mõned möönavad, et nad on nii katki,
et see protsess kestab ilmselt väga kaua.
Jumal tervendab erinevatel viisidel nii neid kui nende abielu,
aga ka nende isiklikke tundehaavu.
Kui nad sellega nõustuvad, on see suurepärane.
Nad ütlevad, et on küll katki, kuid Jumal on neis juba tööd teinud
ja seegi on hea.
See annab lootuse, et midagi on liikuma hakanud.
Nädalaga juhtub midagi
ja aasta pärast võivad nad olla hoopis teised inimesed.
- Võiks arvata, et sellist abielunõustamist
ei saa teha muidu kui oma isiku kaudu.
Kuidas teie abieluga lood on?
Kas olete kõik kriisid ise läbi elanud?
- Mingi arusaamine meil neist kindlasti on.
Seda tööd ei saa usutavalt teha, kui pole ise midagi kogenud.
Inimesed näevad raamatutarkuse läbi.
Kõik abielupaarid kogevad elu jooksul nii üht kui teist,
millest teistele tarkust ammutada.
Meil on olnud taustaerinevused, suhtlusraskused
ja pühendumisraskused.
- 1974. aastal oli meil suur kriis ja läksime Norrasse abieluüritusele.
- Sa ei teadnud abielust eriti veel midagi.
Olin juba mitu korda vihjanud, et minagi tahaksin midagi,
võiksid rohkem meiega olla, kuid ma ei osanud oma vajadusi
õigesti esitleda, ma ei tundnud iseennast
ega osanud öelda, mida koosolemine mulle tähendab.
- Kas väidad, et teadsid rohkem?
- Teadsin, et midagi on puudu, aga ei teadnud, mis.
- Kas üritus oli teie jaoks otsustav?
- Jah. See avas asja uuest küljest.
Kui ma oleksin teadnud, kuidas peaksin Paulat kohtlema,
oleksin seda teinud, kuid keegi polnud öelnud,
mida ta vajab.
- Kõlab nagu oleks olemas asju, mida tundma õppides
võib oluliselt abielu parandada.
- Jah. Parandada enda olemist ja enda tundmist.
Selle kaudu leiab midagi, mida abikaasale anda.
- Kas olete saanud tagasisidet, et kellegi abielu
on pärast suvelaagrit täielikult muutunud?
- Väga palju. - See meid innustabki.
Ilma selle tagasisideta ei suudaks me seda tööd teha.
Näeme seda muutust neis juba ise, nad ei pea midagi ütlemagi.
- Abielunõustamine on muutunud meile elustiiliks,
muidu oleksime vist suvilasse läinud ja korjaksime mustikaid.
- Siit ei tohiks siiski saada kujutlust, et meie jaoks muutus
tollel abieluüritusel Drammenis silmapilkselt kõik.
Tegelesime nende asjadega põhjalikult ja sul oli eriti suur vajadus
kõiki lapsepõlves toimunud asju lahata.
Püüdsin hoolega kuulata ja see oli ilmselt hea.
- See on tüüpiline küsimus.
Mulle meeldib siiani sulle südamelt kõiki asju puistata.
Sinagi innustud, aga sul pole nii suuri puistamisvajadusi.
Mulle meeldib kõiki mõtteid jagada ja sind testida.
- Neid halbu teste on küll palju vähemaks jäänud.
- Võiks arvata, et inimesi rõõmustab paarisuhete parandamise töö.
Ometi on teie tööd viimasel ajal kritiseeritud.
Teid on süüdistatud selles, et teie materjalides esineb väljend:
Mees on perekonna pea.
Parandasite oma töövihikuid ja püüdsite mõtet paremini seletada.
Paula, mida sinu jaoks naisena tähendab, et mees on pere pea?
Kas see on kuidagi alistav?
- Olen testinud, kas see on alistav. Ma ei nõustu ühegi alistamisega.
Vajan siiski meest ja pere pead, kuna võin oma mõtteid
tema peal kontrollida.
Samuti näen, et minu jõud on piiratud.
Ta on minust mingites asjades kogenum.
Räägime, milles keegi osav on, ja juhul, kui mul on palju mõtteid
ning raskused teevad närviliseks, on minu meelest hea teada,
et sinagi tegeled nende asjadega ja olen õnnelik,
et saan asjale vastuse. Otsustame mingi tegevuskäigu
ja ma tunnen end turvaliselt. Olen rahul.
- See ei trambi sinu naiseksolemisel ja vabadusel?
- Muidugi mitte. Vastupidi.
Olen kaitstud ja vaba. Võin pidevalt katsetada
ega pea nurisema ja arvama, et mina kannan kõiki pere muresid.
Neid kannab Heikki. Mina võin vaba olla.
- Heikki, mida see sinu jaoks tähendab?
- Mehe pere peaks olemisest on valesti aru saadud.
Arvan, et seda on tahtlikult valesti mõistetud,
sest nii saab vastuväiteid esitada.
Piibli järgi tähendab see, et kes teie seast
tahab olla pea ja suur, peab olema kõigi teenija ja ori.
Õpetame, et kui mees tahab tõesti omada perepea tiitlit ja austust,
mida ta nii väga vajab, peab ta võtma tõsiselt seda,
mida abikaasa vajab. - Mida kõik pereliikmed vajavad.
- Jah. Nii laste kui lastelaste vajadused.
Asi algab abikaasast, tema vajaduste ja soovidega arvestamisest.
Pean minema sellega nii kaugele, et küsin,
kas olen jätnud kellegi vajadused täitmata?
Ta peab saama südames öelda: ei.
- Võib ka kõvasti välja öelda, kui midagi on tegemata jäänud.
Siin kogemegi ühtsust ja osadust ja on hea tunne.
- Kui ta pole ikka veel rahul, teeksin ettepaneku
läheneda sellele asjale teisiti.
Põhjus pole enam minus, ma ei saa rohkem midagi teha.
Olen vahel Paulale öelnud: Minu mõistus on otsas,
olen enda arvates kõik teinud.
Kui nurin jätkub, siis Paula võtab vastutuse endale.
- Sina oled teinud kõik, paned relvad maha,
mina tunnen sulle kaasa ja mõtlen, et oled tõesti kõik teinud.
Nii see probleem sulab ja osadus taastub.
- Pere peaks olemine tähendab niisiis hoopis muud.
Seda pole Piiblist vaadatud, vaid antud oma, vastupidine tähendus.
- See on seotud üldise sekulariseerumise
ja pluralismi juurdumisega.
Tipptasemel räägiti kaua, et ühiskond on pluralistlik,
kuid see on nüüd inimestele tõesti kohale jõudnud,
et meie maailm on pluralistik ja inimesed on selle omaks võtnud.
Seepärast tahetakse kristlikku maailmavaadet
eemale tõugata, kuna on nii palju impulsse
teiste maailmavaadete juurde.
Need loovad inimeses konflikti.
Selliseid lahinguid ei pea kartma.
- Peaks olemist on samuti väga palju vääralt ära kasutatud.
Vastuseis johtub ilmselt sellest, et alistamist on tõesti esinenud.
See on levinud mujalegi. Ettevõtetes on samamoodi.
Juhataja peab oma õiguseks teisi alistada,
kui ta peaks hoopis mõistma, et on keegi,
kes hangib ressursid, aitab personali
on neile kättesaadav ja uurib välja nende vajadused,
et nad võiksid oma tööga veel paremini hakkama saada.
- Selles mõttes on kahtlemine kasulik.
Igale sugupõlvele tuleb seletada evangeeliumi nende keeles.
Ka Piibli väärtused tuleb praktiliselt mõistetavaks teha.
Minu meelest on hea, et "tolmutatakse" ja kaheldakse.
Nii leitakse vanade läbiproovitud väärtuste suhtes
uusi veendunud seisukohti.
- Aitäh saates osalemast, Paula ja Heikki Ranssi.
Saateaeg on kahjuks läbi.
Soovitan tutvuda raamatuga "Parema abielu armastuspank",
kus on teie aastakümnete jooksul arendatud materjal.
Ja kõik peaksid registreeruma ka abielulaagrisse, eks ole?
See tuleks vähemalt kord elus ära proovida.
Lisainfot saab helistades ekraanil nähtavale numbrile.
Aitäh, et rääkisite oma elust ja tööst!
Aitäh vaatamast!
Ettevaatlikult öeldes ootavad abielu meie ajastul suured väljakutsed,
kuid on inimesi, kes on teinud pikalt abielualast tööd,
on kohti nagu abielulaager ja on materjale.
Enne loobumist tasub proovida abi leida.
Isegi kui ei olda suurimas kriisis, võib laager abielu siiski rikastada.
Soovitan seda.
Õnnistatud nädalat!
Kohtumiseni nädala pärast taas Piiblikohvikus!
Tõlge: Monika Jaaguri